b'\n_START_ARTICLE_\nLa Clapera\n_START_SECTION_\nArquitectura\n_START_PARAGRAPH_\n\xc3\x89s un edifici civil orientat a migdia. Casa de grans dimensions amb planta semi-quadrada. Les fa\xc3\xa7anes, molt exterioritzades, presenten uns arcs que envolten la casa i es poden distingir 4 grups diferenciats segons la forma i la mida, perfectament sim\xc3\xa8triques. _NEWLINE_Tant a la planta baixa com al primer pis denoten aquesta exterioritzaci\xc3\xb3, que queda rematada per una agulla de grans dimensions. A sobre de cada volta hi ha finestres ovalades. Tamb\xc3\xa9 hi ha una font amb inscripcions i una t\xc3\xa0pia que envolta aquest edifici i a una masoveria annexa.\n_START_SECTION_\nHist\xc3\xb2ria\n_START_PARAGRAPH_\nEl mas Clapera deu la seva dominaci\xc3\xb3 al lloc pedreg\xc3\xb3s on fou constru\xc3\xaft pels seus fundadors; Clapera \xc3\xa9s un top\xc3\xb2nim que pot correspondre a "claper" o ermot rodejat de conreus. Als documents del segle XIV s\'anomena "mansus de Claperia" i es t\xc3\xa9 informaci\xc3\xb3 de que durant el segle XIII els Clapera tenien tot el mas amb les seves pertinences sota el domini directe del monestir de Santa Maria de Llad\xc3\xb3, can\xc3\xb2nica agustiniana. Els anys 1936-39 va convertir-se en camps de concentraci\xc3\xb3.'